फसल बीमा की राशि नहीं मिलने की कलेक्टर से शिकायत करेंगे किसान
भास्कर संवाददाता| नरसिंहगढ़
एसबीआई उदावतगंज शाखा के खाताधारी किसान फसल बीमा की रकम नहीं मिलने की शिकायत कलेक्टर से करेंगे। किसानों का कहना है कि स्थानीय प्रशासन से वे कई बार शिकायत कर चुके हैं। लेकिन कोई समाधान नहीं हुआ। किसानों शिवपाल सिंह, रामचंद्र, अरविंद साहू आदि ने बताया कि उन्हें पिछले 2 सत्रों से फसल बीमा की रकम नहीं मिल रही है। जबकि उनकी प्रीमियम बैंक समय पर काटता है। भवानीपुरा गांव के किसान फूल सिंह ने बताया कि उनका केसीसी सन 2009 में बना था। तबसे उन्हें आज तक एक बार भी फसल बीमा की राशि नहीं मिली।
बैंक में पूछते हैं तो उनसे अभद्रता की जाती है। बैंक प्रबंधन ने बीमा कंपनी के जो नंबर दिए हैं, उन पर डायल करने पर कोई फोन नहीं उठाता। इस मामले में बैंक प्रबंधक सत्येंद्र कुमार शर्मा का कहना है कि कई किसानों की बीमे की रकम आई भी है। वैसे भी इस मामले में सही जानकारी बीमा कंपनी दे सकती है। बैंक का काम केवल बीमा कंपनी से जारी राशि को किसान तक पहुंचाना है।
बीमा कंपनी के नंबर- 0755-4026112,4026116,4026117
बैंक के सामने लगी बीमा
रकम लेने वालों की भीड़
शहर की दूसरी बैंकों की शाखाओं में मुआवजा और बीमा रकम लेने वालों की भीड़ लग रही है। बैंक ऑफ इंडिया, नर्मदा-झाबुआ ग्रामीण बैंक समेत दूसरी शाखाओं में रोजाना किसान बीमे की राशि लेने पहुंच रहे हैं।
hin_Deva san_Deva hin_Deva hin_Deva hin_Deva hin_Deva hin_Deva hin_Deva